《经禁城》
唐代·刘复

日没路且长，游子欲涕零。荒城无人路，秋草飞寒萤。

东南古丘无，莽苍驰郊坰.黄云晦断岸，枯井临崩亭。

昔人竟何之，穷泉独冥冥。苍苔没碑版，朽骨无精灵。

俯仰寄世间，忽如流波萍。金石非汝寿，浮生等臊腥。

不如学神仙，服食求丹经。

作者简介：唐人。能诗。代宗大历中进士。德宗贞元中，官御史，分司东都。后官至水部员外郎。